**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 73- 56, факс 03641/ 70-24,oik0915@cik.bg**

**П Р О Т О К О Л № 60**

Днес 19.07.2017 г. от 17.30 часа се проведе заседание на общинската избирателна комисия, на което присъстваха следните лица:

Председател – Атанас Славчев Тюрдиев

Зам.председател – Мария Филипова Делчева

Секретар - Фатме Халил Осман

и членовете

1.Иван Симеонов Иванов

2.Обретко Самуилов Самуилов

3. Славчо Младенов Ириков

4. Диана Атанасова Вълкова

5.Мирослав Асенов Бораджиев

6. Тонка Миткова Тодорова

7. Айхан Метин Мехмед

8.Елеонора Василева Узунова

Заседанието протече при следния,

**Д Н Е В Е Н Р Е Д:**

**1.Разглеждане на сигнал от Исмаил Ахмед Якуб – жител на с.Гулийка, кандидат-съветник от листата на ПП“ДПС“, против директора на Центъра за подкрепа за личностно развитие – Общински детски комплекс Крумовград.**

Председателят на ОИК запозна членовете на ОИК с решението на Комисията за предотвратяване и установяване на конфликт на интереси под № РП-058-17-064 от 16.05.2017г., с което прекратява производството по отправения сигнал против Лейля Местан Исмаил лице, заемащо публична длъжност по смисъла на чл.3, т.23 от ЗПУКИ, свалено от сайта на комисията. До настоящия момент от КПУКИ в ОИК - Крумовград не е получено официално писмо по запитването ни.

С вх.№ 200/15.03.2017год. в Общински избирателна комисия – Крумовград е постъпил сигнал от Исмаил Ахмед Якуб от с.Гулийка, община Крумоврад. В сигнала се твърди, че директора на Центъра за подкрепа за личностно развитие – Общински детски комплекс Крумовград, изпълнява задълженията си в нарушение на Закона за местното самоуправление и местна администрация.

ОИК – Крумовград се събра на заседание на 17.03.2017г. от 17.30 часа. Председателят на комисията докладва за сигнала.

На основание член 87, ал.1, т.1 от Изборния кодекс Общинска избирателна комисия реши да изпрати писмо до кмета на община Крумовград с искане за предоставяне на документи за установяване на статута на Центъра за подкрепа за личностно развитие – Общински детски комплекс Крумовград и представляващия го ръководител Лейля Местан Исмаил на щатна длъжност ли е в общинска администрация и кой е нейния работодател.

На 27.03.2017г. от Кмета на община Крумовград с писмо, с изх.№ 37-00-14 от 27.03.2017г. на вниманието на комисията бяха предоставени следните документи:

1.Решение № 169 от протокол №9/13.06.2016г. на ОбС Крумовград относно преобразуването на Общински детски комплекс в Център за подкрепа за личностно развитие- Общински детски комплекс гр.Крумовград.

2.Уведомление по чл.123, ал.1 от Кодекса на труда.

3. Решение № 259 от протокол №14/22.11.2016г. на ОбС Крумовград за приемане на Правилник за устройството и дейността на Центъра за подкрепа за личностно развитие – Общински детски комплекс гр.Крумовград.

4.Правилник за устройството и дейността на център за подкрепа за личностно развитие – общински детски комплекс гр.Крумовград.

5.Заповед № КО – 655 от 04.08.2016г. на кмета на общината относно преообразуването на Центъра за подкрепа за личностно развитие – Общински детски комплекс гр.Крумовград, считано от 01.08.2016год.

На 29.03.2017година ОИК – Крумовград проведе заседание относно получените документи от кмета на общината, постъпили с вх.№ 201 от 27.03.2017г. на ОИК – Крумовград.

 На основание член 87, ал.1, т.1 от Изборния кодекс Общинска избирателна комисия реши да изпрати писмо до Комисията за предотвратяване и установяване на конфликт на интереси, ведно със сигнала от Исмаил Ахмед Якуб и документите изпратени до комисията от кмета на общината по гореописания случай със запитване дали има конфликт на интереси за заемане на длъжността Директор на Център за подкрепа за личностно развитие- Общински детски комплекс Крумовград. Документите са изпратени с наш изх.№1051 от 29.03.2017г.

Комисията за предотвратяване и установяване на конфликт на интереси със решение № РП-058-17-064 от 16.05.2017г.прекратява производството по отправения сигнал против Лейля Местан Исмаил лице, заемащо публична длъжност по смисъла на чл.3, т.23 от ЗПУКИ.

До настоящия момент от КПУКИ в ОИК - Крумовград не е получено официално писмо по запитването ни.

На 19.07.2017 г. ОИК проведе заседание, на което разгледа решението на КПУКИ и реши да отхвърля като неоснователен сигналът на Исмаил Ахмед Якуб за нарушение на чл. 30,ал.4, т.9 от ЗМСМА от страна на Лейля Местан Исмаил.

Фатме Осман – Според мен директора на центъра за подкрепа за личностно развитие не изпълнява задълженията си в нарушение на ЗМСМА, тъй като не е директор на общинско предприятие по Закона за общинската собственост. Центърът за подкрепа за личностно развитие е създаден на основание чл.26, ал.1 от Закона за предучилищното и училищното образование в сила от 01.08.2016г. Съгласно **чл.107а, ал.1, т.4 от Кодекса на труда** е регламентирана забрана за сключване на трудов договор с общински съветник само за съответната общинска администрация. Директорът на Центъра за подкрепа за личностно развитие – Общински детски комплекс Крумовград, не е част от администрацията.Не е пречка общински съветник да е директор на Център за подкрепа за личностно развитие – Общински детски комплекс.

Иван Иванов – съгласен съм с казаното от г-жа Фатме Осман, няма нарушение на ЗМСМА.

Диана Вълкова – според мен също няма нарушение на закона от страна на лицето.

След направените разисквания и на основание чл.87,ал.1, т.1 и т.34 от Изборния кодекс.

Общинската избирателна комисия взе следното,

**Р Е Ш Е Н ИЕ № 211**

Отхвърля като неоснователен сигналът на Исмаил Ахмед Якуб за нарушение на чл. 30,ал.4, т.9 от ЗМСМА от страна на Лейля Местан Исмаил.

За решението гласуваха 11 души- Атанас Славчев Тюрдиев, Мария Филипова Делчева, Фатме Халил Осман, Иван Симеонов Иванов, Обретко Самуилов Самуилов,Славчо Младенов Ириков, Диана Атанасова Вълкова, Мирослав Асенов Бораджиев, Тонка Миткова Тодорова, Айхан Метин Мехмед и Елеонора Василева Узунова.

Против няма.

Решението на общинската избирателна комисия подлежи на обжалване пред Централната избирателна комисия по реда на чл.88, ал.1 от Изборния кодекс чрез ОИК Крумовград в тридневен срок от обявяването му.

Поради изчерпване на дневния ред заседанието беше закрито от председателя на комисията.

 Председател на ОИК:………….

 /Атанас Тюрдиев/

 Секретар на ОИК:…………

 /Фатме Осман/